
TRESTNÝ ROZKAZ V MENE SLOVENSKEJ REPUBLIKY 3T/26/2025
Okresný súd Poprad samosudcom Mgr. Svetlanou Filipovou vydáva podľa § 353 odsek 1 Trestného poriadku rozhodol: Obvinený A. B., narodený dňa XX.XX.XXXX v C., trvale bytom D. E. XXXX/XX, C. - D., F. C., u z n á v a s a z a v i n n é h o, ž e dňa 09.08.2024 v čase okolo 20.44 hod. v C. E. G. C. H. X, pred vchodom do bytového domu, pristúpil k poškodenému I. J. a bez použitia násilia mu z náprsnej tašky, ktorú mal na sebe zavesenú cez rameno na chrbte, odcudzil koženú peňaženku hnedej farby s obsahom 1 ks občiansky preukaz číslo D., 1 ks vodičský preukaz číslo E., 1 ks preukaz poistenca Všeobecná zdravotná poisťovňa, a.s., 1 ks platobná karta K., L., pričom všetky doklady boli na meno I. J., mobilný telefón značky Samsung Galaxy A13, M.: XXXXXXXXXXXXXXX, M.: XXXXXXXXXXXXXXX, čiernej farby, bližšie neurčeného typu, finančnú hotovosť vo výške 60,00 eur a následne s nimi odišiel na neznáme miesto, čím poškodenému I. J. spôsobil škodu krádežou finančnej hotovosti vo výške 60,00 eur a krádežou mobilného telefónu spôsobil škodu D. C., so sídlom E. J. C. M. H. XXXX/X, XXX XX C., M.: XXXXXX, vo výške 99,00 eur, teda obvinený A. B., narodený dňa XX.XX.XXXX v C., si prisvojil cudziu vec tým, že sa jej zmocnil a čin spáchal na veci, ktorú mal iný pri sebe, čím spáchal prečin krádeže podľa § 212 odsek 1 písmeno d/ Trestného zákona. Za
to
sa
odsudzuje
Podľa § 212 odsek 1 Trestného zákona s poukazom na § 36 písmeno l/, § 37 písmeno m/ Trestného zákona, § 38 odsek 2 Trestného zákona na trest odňatia slobody vo výmere 12 (dvanásť) mesiacov.
Podľa § 51 odsek 1 Trestného zákona s poukazom na § 49 odsek 1 písmeno a/ Trestného zákona súd výkon trestu odňatia slobody obvinenému podmienečne odkladá a ukladá obvinenému probačný dohľad nad jeho správaním v skúšobnej dobe v trvaní 12 (dvanásť) mesiacov. Podľa § 51 odsek 2 Trestného zákona súd ustanovuje obvinenému skúšobnú dobu v trvaní 24 (dvadsaťštyri) mesiacov. Podľa § 51 odsek 5 Trestného zákona obvinený je povinný strpieť nad sebou kontrolu vykonávanú probačným a mediačným úradníkom. Podľa § 51 odsek 4 písmeno d/ Trestného zákona súd ukladá obvinenému povinnosť spočívajúcu v príkaze nahradiť v skúšobnej dobe s probačným dohľadom spôsobenú škodu v zmysle výroku podľa § 287 odsek 1 Trestného poriadku. Podľa § 51 odsek 4 písmeno f/ Trestného zákona súd ukladá obvinenému povinnosť spočívajúcu v príkaze osobným listom ospravedlniť sa poškodenému I. J., pričom doručenie zabezpečí k rukám tohto poškodeného probačný a mediačný úradník. Podľa § 51 odsek 4 písmeno g/ Trestného zákona súd ukladá obvinenému povinnosť spočívajúcu v príkaze v skúšobnej dobe s probačným dohľadom získať určitú pracovnú kvalifikáciu alebo zúčastniť sa na rekvalifikačnom kurze. Podľa § 51 odsek 4 písmeno k/ Trestného zákona súd ukladá obvinenému povinnosť spočívajúcu v príkaze zamestnať sa v skúšobnej dobe s probačným dohľadom alebo uchádzať sa preukázateľne o zamestnanie. Podľa § 287 odsek 1 Trestného poriadku súd ukladá obvinenému povinnosť nahradiť poškodenej strane I. J., narodený XX.XX.XXXX, trvale bytom N. XXXX/XX, C., F. C., škodu vo výške 60,00 eur. 3T/26/2025
si prisvojil cudziu vec tým, že sa jej zmocnil a čin spáchal na veci, ktorú mal iný pri sebe, Poučenie: Trestný rozkaz má povahu odsudzujúceho rozsudku. Účinky spojené s vyhlásením rozsudku nastávajú doručením trestného rozkazu obvinenému. Proti trestnému rozkazu môže podať odpor do 8 dní odo dňa jeho doručenia na Okresný súd Poprad obvinený, osoby, ktoré sú oprávnené podať v prospech obvineného odvolanie (v zmysle § 308 Trestného poriadku príbuzní obvineného v priamom rade, jeho súrodenci, osvojiteľ, osvojenec, manžel a druh) a prokurátor (§ 355 odsek 1 prvá a druhá veta Trestného poriadku). Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Na navrátenie lehoty sa primerane použije ustanovenie § 64 (§ 355 odsek 1 tretia, štvrtá a piata veta Trestného poriadku). Podľa § 355 odsek 2 Trestného poriadku, proti výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody. Samosudca odkáže uznesením poškodeného na civilný proces, prípadne na konanie pred iným príslušným orgánom. Rovnako sa postupuje aj vtedy, ak odpor proti výroku o náhrade škody podá iná oprávnená osoba. Podľa § 354 odsek 2 Trestného poriadku, trestný rozkaz sa doručuje obvinenému, ak má obvinený obhajcu, aj jeho obhajcovi, prokurátorovi, zúčastnenej osobe a poškodenému, ktorý uplatnil nárok na náhradu škody; ak má poškodený alebo zúčastnená osoba zákonného zástupcu alebo splnomocnenca,
doručí sa trestný rozkaz len zákonnému zástupcovi alebo splnomocnencovi poškodeného alebo zúčastnenej osoby. Podľa § 64 odsek 1 prvá až tretia veta Trestného poriadku, ak obvinený, jeho obhajca, poškodený alebo zúčastnená osoba zmešká z dôležitých dôvodov lehotu na podanie opravného prostriedku, povolí jej orgán, ktorému patrí rozhodovať o opravnom prostriedku, navrátenie lehoty. O navrátenie lehoty môže oprávnená osoba požiadať do troch dní od odpadnutia prekážky. Ak nebol opravný prostriedok ešte podaný, je potrebné ho so žiadosťou spojiť. Podľa § 241 odsek 1 písmeno f/, písmeno j/ Trestného poriadku, obžalobu podanú na súde pre prečin a zločin s výnimkou obzvlášť závažného zločinu, za ktorý zákon ustanovuje trest odňatia slobody s dolnou hranicou trestnej sadzby najmenej dvanásť rokov preskúma samosudca a podľa jej obsahu a obsahu spisu f/ obžalobu odmietne a vráti vec prokurátorovi, ak zistí závažné procesné chyby, najmä porušenie práva na obhajobu alebo ak zistí, že prokurátor nepredložil úplné spisy vrátane všetkých dôkazov zabezpečených v prípravnom konaní, že obžaloba nespĺňa náležitosti podľa § 235 alebo že spolupracujúcej osobe boli poskytnuté nezákonné benefity, j/ vydá trestný rozkaz a v prípade podania odporu bezodkladne rozhodne o prijatí obžaloby, v ktorom odôvodní nesplnenie podmienok pre postup podľa písmena f/, a nariadi hlavné pojednávanie, určí jeho termín a rozsah dokazovania. Pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu obsiahnutými v trestnom rozkaze (§ 355 odsek 3 prvá veta Trestného poriadku). Ak odpor nebude podaný, uplynutím lehoty na podanie odporu sa trestný rozkaz stane právoplatným aj vykonateľným (§ 355 odsek 3 druhá veta Trestného poriadku).

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2025:8725010397.1 (dáta aktuálne k 14. 11. 2026). Záväzné je znenie zverejnené súdom.




